30.		Žiadosť o vrátenie daňového
			bonusu
(§ 33 zákona č. 595/2003 Z. z. o dani z príjmov)
Ing. Adrián Mokrý, Ul. Moyzesova 23/2, Nová Baňa
Doporučene 	Daňový úrad BANSKÁ BYSTRICA
	kontaktné miesto DÚ Nová Baňa
Nová Baňa 12. 6. 2022	Školská 5, 968 01 Nová Baňa
Vec:		Žiadosť o vyplatenie daňového bonusu na vyživované deti
Obraciam sa na Váš so žiadosťou o vyplatenie daňového bonusu v súlade s § 33 zákona o dani z príjmov vo výške 417,96 € za zdaňovacie obdobie 2021, ktorého sumu som uviedol na r. 121 daňovom priznaní k dani z príjmov FO typ „B“ za zdaňovacie obdobie 2021. Nedopatrením som však nevyplnil XIV. oddiel daňového priznania, ktorý je žiadosťou o vrátenia daňového preplatku alebo vyplatenie daňového bonusu na vyživované deti žijúce so mnou v domácnosti.
Uvedenú sumu daňového bonusu žiadam poukázať na bankový účet č. 1111111133221156/1100 vedeného v pobočke Tatrabanky, a.s. v Žiline.
Ing. Adrián Mokrý, v.r. 
Poznámka k vyplateniu daňového bonusu
Problematiku daňového bonusu upravuje § 33 zákona dane z príjmov.
Podľa odseku 6 daňový bonus možno uplatniť najviac do výšky dane vypočítanej za príslušné zdaňovacie obdobie podľa tohto zákona. Ak suma dane vypočítaná za príslušné zdaňovacie obdobie je nižšia ako suma uplatňovaného daňového bonusu, daňovník, ktorý podáva daňové priznanie, požiada miestne príslušného správcu dane o vyplatenie sumy vo výške rozdielu medzi sumou daňového bonusu a sumou dane vypočítanou za príslušné zdaňovacie obdobie, pričom pri vrátení tejto sumy správca dane postupuje ako pri vrátení daňového preplatku podľa § 79 daňového poriadku; ak ide o daňovníka, ktorý má zdaniteľné príjmy podľa § 5 (príjmy zo závislej činnosti) alebo ktorému vykonal zamestnávateľ ročné zúčtovanie, pri vysporiadaní daňového bonusu zamestnancovi uplatní zamestnávateľ ako platiteľ dane postup podľa § 35 ods. 5 a 7 alebo podľa § 35 ods. 5 alebo § 38 zákona o dani z príjmov. 
Podľa § 79 daňového poriadku správca dane v prvom rade použije daňový preplatok vrátane sumy daňového bonusu, ktorý ma správca dane vrátiť na úhradu daňové nedoplatku, ak správca dane tieto eviduje u tohto daňovníka.
Ak nemožno daňový preplatok použiť na úhradu daňového nedoplatku, správca dane na žiadosť daňového subjektu daňový preplatok, ktorým je v tomto prípade aj suma daňového bonusu, vráti v lehote do 30 dní od doručenia žiadosti o jeho vrátenie.